Din noaptea de sâmbătă spre duminică vor fi implementate noile măsuri care țin de Air Schengen.
Persoanele care vor călători din România către un stat Schengen, sau dintr-un stat Schengen către România vor trece doar prin controlul de securitate și al bagajelor.
Noutatea vine la controlul de frontieră, unde pasagerii vor scăpa de două cozi: oamenii nu vor mai sta nici la controlul pașapoartelor de la ieșirea din România și nici la intrarea în țara de destinație, dacă aceasta este membră Schengen.
Chiar dacă nu vor mai exista aceste controale, verificările vor rămâne în vigoare.
"Vor mai exista controale punctuale ... functionale. Anumite echipe mixte de politisti ... persoane. Nu o sa fie fiecare persoana controlata ... una la 300", a declarat Daniel Buda, europarlamentar PNL.
În cazul minorilor de peste 14 ani, aceștia vor avea nevoie în continuare de un document de călătorie valabil, pe care trebuie să îl arate la îmbarcare reprezentanților companiei aeriene. Situațiile variază, însă, în funcție de caz și de însoțitorul copilului. Cei care au, însă, peste 16 ani vor vor putea călători neînsoțiți, dacă au documentele legale și acordul ambilor părinți.
Pentru deplasările în state care nu fac parte din spațiul Schengen, condițiile de călătorie rămân neschimbate. De exemplu, pasagerii care vor să călătorească în Cipru, trebuie să treacă în continuare prin controlul de frontieră atât la ieșirea din România, cât și la intrarea în țara de destinație.
AIR SCHENGEN: DOCUMENTE NECESARE PENTRU MINORI
- DOCUMENT DE CĂLĂTORIE VALABIL
pașaport/carte de identitate în cazul minorilor de peste 14 ani
- ACORDUL CELUILALT PĂRINTE
când călătorește însoțit doar de unul dintre părinți
- ACORDUL AMBILOR PĂRINȚI
când călătorește însoțit de altă persoană decât părintele
- DOCUMENTUL DE CĂLĂTORIE VALABIL
dacă se deplasează la domiciliu/reședință + dovada în acest sens
- ACORDUL UNUIA DINTRE PĂRINȚI
când se deplasează la studii/concursuri/tratament medical + dovada în acest sens
Sursă: Poliția de Frontieră Română